Source: https://www.postimees.ee/6951182/riigikohus-peab-voimalikuks-mati-alaveri-kriminaalasja-toimiku-avaldamist-ajakirjandusele
Timestamp: 2020-05-27 13:04:31+00:00
Document Index: 4002122

Matched Legal Cases: ['Riigikohus ', 'Riigikohus ', 'kohus ', 'Kohus ', 'kohus ', 'Kohus ']

Riigikohus peab võimalikuks Mati Alaveri kriminaalasja toimiku avaldamist ajakirjandusele - Eesti - Postimees: Värsked uudised Eestist ja välismaalt
Riigikohus peab võimalikuks Mati Alaveri kriminaalasja toimiku avaldamist ajakirjandusele
16. aprill 2020, 12:20
Suusatreener Mati Alaveri dopingujuhtumit arutanud riigikohtu kriminaalkolleegium asus tänases lahendis seisukohale, et pärast kriminaalmenetluse lõppu saab avaliku teabe seaduse, isikuandmete kaitse seaduse või arhiiviseaduse alusel taotleda juurdepääsu kriminaalasja kohtutoimikule ka juhul, kui kriminaalasja arutati kinnisel kohtuistungil.
Harju maakohus otsustas detsembris, et ei anna ajakirjanikele võimalust tutvuda Alaveri kriminaalasja toimikuga, põhjendades, et seal on tunnistajate delikaatseid terviseandmed ja Austrias on uurimine pooleli.
Kohus mõistis Alaveri süüdi dopingu tarvitamisele kallutamises
Harju maakohus tunnistas 14. novembril endise suusatreeneri Mati Alaveri kokkuleppemenetluses süüdi dopingu tarvitamisele kallutamises ning mõistis talle ühe aasta pikkuse tingimisi vangistuse ühe aasta ja kuue kuu pikkuse katseajaga.
Kohus mõistis Mati Alaveri süüdi suusatreenerina oma autoriteedist tuleneva mõju ja usalduse kasutamist, millega ta kallutas mitut suusatajat dopinguna veredopingu ja muude dopinguainete tarvitamisele.
Alaver läks prokuratuuriga kokkuleppemenetlusele, mis tähendab kompromissi ja tema süüdimõistmist ning karistamist lihtsustatud korras.